Pepe Carreiro

**Xosé Carreiro Montero**, máis coñecido como **Pepe Carreiro**, nado en Vigo en 1954, é un humorista gráfico, debuxante e guionista de banda deseñada, coñecido por ser o creador da serie infantil *Os Bolechas*.

## Traxectoria 
Traballou de debuxante e director de arte en varias axencias de publicidade de Vigo, fundou con outros socios unha axencia propia e ten un estudio propio dende os anos 90.

Foi fundador das revistas *Can sen Dono* e *XO!* "a voz que para a bestas"; publicou dous libros de humor gráfico: *Fraga na Galiza* (Laiovento) e *Mellor que onte, pero mellor que mañán* (Fervenza); e publicou viñetas e tiras en medios  como *A voz do Pobo* (na sección "O fillo de Breogán"), *Teima* (na sección "O galo Camilo"), l *La Codorniz*, *Mundo Obrero*, *El Pueblo Gallego* ("O galo Camilo"), *Hoja del Lunes de Vigo*, *Faro de Vigo* ("Maxistérico"), *Diario de Galicia*, *A Nosa Terra*, *La Voz de Galicia*, *Faro del Lunes* ("Canal privado"), Televisión de Galicia ("O anano do tesouro"), *El Correo Gallego*, ("O galo Camilo"), *A Peneira* ("Robinsón"), *El Mundo*, *A Trabe de Ouro*, *Tempos novos*, kkrak.net, *Novas de Galiza*, *Retranca* e *Xornal de Galicia*. 
[miniatura|Falando de [Francisco Fernández del Riego na Festa do Libros de Pontevedra, 2023, con Beatriz Liz de Cea, Antón Mascato, Ramón Nicolás, Malores Villanueva e Malós Cabrera]]
Como debuxante e guionista de cómic publicou tres álbums da serie Os Barbanzóns: *Baroña ou morte*, *Non solpor da prehistoria* e *A noite de Samaín*; e un álbum da serie Galicia nas guerras napoleónicas: *A retirada de Sir John Moore*; ademais de varias páxinas en medios como *Faro de Vigo*, *A Nosa Terra*, *Enclave*, *BD* ou as fundadas por el como *Can sen Dono* e *Xo!*

Tamén é súa a serie *Os Formigón* (A Nosa Terra); a serie *Os Pequenos Barbanzóns*, en colaboración con Abraham Carreiro (Toxosoutos); e varios contos para as coleccións *Contos do Miño* (A Nosa Terra), *Merlín* (Xerais), *Árbore* (Galaxia) e *A chalupa* (Galaxia). Tamén publicou en Sotelo Blanco, Ir Indo, Pearson Education, Macmillan, EDB, Rodeira etc.

Pero o maior éxito como debuxante, ilustrador e escritor foi a creación da serie infantil *Os Bolechas* editada primeiro por A Nosa Terra e actualmente por Bolanda Edicións e Márketing e que deu o salto do papel a outros múltiples formatos, como espectáculos para teatro, discos, unha serie de televisión, etc.

## Obra 
Ademais de *Os Bolechas, Biblioteca básica Os Bolechas* e *Os Barbanzóns.*

* *Fraga na Galiza* (1997). Santiago: Laiovento. ISBN 978-84-89896-09-7. 
* *Castelao* (1999). Vigo: A Nosa Terra. ISBN 978-84-96259-07-2.
* *Mellor que onte, pero mellor que mañán* (2004). Silleda: Fervenza. ISBN 96368-08-4.
* *Francisco Fernández del Riego. O home que valía por mil* (2023). Con Antón Mascato. Vigo: Galaxia. ISBN 978-84-9151-998-0.
* *Manuel María sachando na terra común, non na de un* (2022). Fundación Manuel María. ISBN 9788412310252.
* *O poeta Manuel María vai ver as follas do outono* (2023). Con Abraham Carreiro. Fundación Manuel María. ISBN 978-84-123102-8-3.
* *O poeta Manuel María foxe de Barriga Verde* (2024). Con Abraham Carreiro. Fundación Manuel María. ISBN 978-84-123102-9-0.

#### *A nosa historia* (Baía Edicións) 
* *Historia de Galicia. Da vida nas covas ás acampadas nas prazas* (2012). ISBN 978-84-9995-034-1.
* *Historia das mulleres galegas. Das marchas nómades á Marcha Mundial das Mulleres* (2014). ISBN 978-84-9995-127-0.
* *As Irmandades da Fala. Nin provincialismo, nin rexionalismo, nin galeguismo: nacionalismo!* (2016). ISBN 978-84-9995-204-8.
* *Historia da Lingua Galega. Do latín ao acento de Burgos* (2023). ISBN 978-84-9995-371-7.

#### *Contos do Miño* (A Nosa Terra) 
* *A historia infinda* (ISBN 978-84-96403-49-9)
* *Marca negra* (ISBN 978-84-96202-69-6)
* *Grandes contra pequenos* (ISBN 9788495350787)

### Ilustrador 
Entre outros:

* *A pomba dona Paz*, de Ramón Caride. Xerais
* *Ó outro lado do sumidoiro*, de Xosé A. Neira Cruz. Xerais
* *O enigma de Embívicus*, de Xosé Antonio Perozo. Sotelo Blanco

### Libros colectivos 
* *Compostela, la historia de una leyenda* (2003). Noia: Toxosoutos. ISBN 978-84-95622-94-5. En catro linguas.

## Premios 
Foi 3º premio ex aequo con Xan González do Concurso nacional de contos infantís O Facho de Cómics para nenos no 1980, por *A illa dos carballos*. No 2013 recibiu o premio *Bo e Xeneroso* da AELG.

## Vida persoal
O seu fillo, Abraham Carreiro, tamén é debuxante.

## Notas 
## Véxase tamén 
### Bibliografía 
* 
*